**OBEC ŠARIŠSKÁ PORUBA**

**Z Á P I S N I C A**

**zo zasadnutia Obecného zastupiteľstva konaného dňa 14. 06. 2015**

**1. Otvorenie**

Mimoriadne zasadnutie Obecného zastupiteľstva otvoril starosta obce. Zasadnutia sa zúčastnili všetci poslanci OZ a hlavná kontrolórka obce. Starosta konštatoval, že zastupiteľstvo je uznášania schopné.

**2. Určenie zapisovateľa a overovateľov zápisnice**

Za zapisovateľa zápisnice bol určený P. Cina a za overovateľov zápisnice Ľ. Beňová a I. Gaľová.

**3.** **Schválenie programu zasadnutia OZ**

Program zasadnutia bol na návrh Ľ. Beňovej doplnený o otvorenie a voľbu zapisovateľa a overovateľov zápisnice, takže nový program mal podobu:

1. Otvorenie

2. Voľba zapisovateľa a určenie overovateľov zápisnice

3. Schválenie programu zasadnutia

4. Hodnotenie činnosti starostu obce od poslednej schôdze

5. Diskusia

6. Návrh na uznesenie

7. Záver

Za program zasadnutia OZ hlasovali poslanci nasledovne:

ZA: 5 PROTI: 0 ZDRŽALI SA: 0

*Uznesenie č. 17/2015 zo dňa 14.06.2015:*

Obecné zastupiteľstvo v Šar. Porube:

b) schvaľuje

- program zasadnutia Obecného zastupiteľstva

**4.** **Hodnotenie činnosti starostu obce od poslednej schôdze**

Starosta: - na úvod vysvetľoval neplnenie si svojich úloh v posledných týždňoch zlým zdravotným stavom, množstvom práce a neúčasťou administratívnej pracovníčky kvôli jej dlhodobej práceneschopnosti.

P. Cina: - obvinil starostu zo zanedbávania svojich povinností, z absencií v práci, z klamania poslancom, z požívania alkoholu v pracovnej dobe a z riadenia motorového vozidla pod vplyvom alkoholu,

* starosta dlhodobo neplní úlohy, ktoré sú mu uložené v uzneseniach, v polovici roka stále neboli zaslané výzvy vybraným dodávateľom na verejné obstarávanie v predmetoch: vývoz obsahu žúmp, zber a vývoz odpadu z rómskej osady a potravinové balíčky pre žiakov ZŠ zo znevýhodneného sociálneho prostredia,
* takisto nezvolal stretnutie vlastníkov pozemkov v Lipníkoch kvôli vyjadreniu stanoviska – starosta nedodržal už dva ním navrhnuté termíny,
* starosta nezabezpečuje prácu ani materiál pre pracovníkov MOS (chýba benzín do kosačiek),
* poukázal na kúpu nábytku do ZŠ starostom v hotovosti v sume okolo 1.900 Eur – starosta povedal, že bolo urobené verejné obstarávanie, ponuky dodávateľov má k dispozícii,
* návrh na hlasovanie o uložení písomnej výstrahy starostovi za hrubé porušovanie zákonov a neplnenie si povinností starostu:

ZA: 5 PROTI: 0 ZDRŽALI SA: 0

*Uznesenie č. 18/2015 zo dňa 14.06.2015:*

Obecné zastupiteľstvo v Šar. Porube:

b) schvaľuje

- písomnú výstrahu starostovi za hrubé porušovanie zákonov a neplnenie si svojich povinností

**5.** **Diskusia (rôzne)**

H. Bakaľarová: - starosta by mal poveriť H. Martonovú výkonom ďalších činností, aby tak získal viac času na plnenie svojich úloh,

- vysoké mzdové náklady v MŠ: okolo 2.200 Eur s odvodami mesačne,

- návrh na zmenu mechanizmu platieb: najprv zaplatiť odvody, až potom mzdy,

- riaditeľka MŠ by mala viesť vlastnú evidenciu dovoleniek zamestnancov MŠ,

- navrhuje, aby poslanci uznesením nepodporili zamestnanie občanov v rámci [§ 50j (Príspevok na podporu rozvoja miestnej a regionálnej zamestnanosti) kvôli nedostatku obecných financií](http://www.upsvar.sk/po/nastroje-aktivnych-opatreni-trhu-prace-pre-zamestnavatelov/50j-prispevok-na-podporu-zamestnanosti-na-realizaciu-opatreni-na-ochranu-pred-povodnami-a-na-riesenie-nasledkov-mimoriadnej-situacie.html?page_id=267410)

P. Cina: - návrh na dokončenie [aktivačnej činnosti formou menších obecných služieb kvôli jej neefektivite a administratívnej záťaži. Po dlhšej absencii tejto pracovnej príležitosti pre miestnych Rómov by si možno viac vážili prácu a aj ich prínos pre obec](http://www.upsvar.sk/po/nastroje-aktivnych-opatreni-trhu-prace-pre-zamestnavatelov/52-prispevok-na-aktivacnu-cinnost-formou-mensich-obecnych-sluzieb.html?page_id=266153) by bol vyšší,

- výbery peňazí v hotovosti starostom z účtu v Prima banke ? (za máj 2015 okolo 2.800 Eur)

Starosta: - hotovosť vyplatená za projekty ihriska, verejného priestranstva a rekonštrukcie verejného osvetlenia (spoluúčasť pre PPA, ...)

- prišli peniaze z DPH vo výške cca 1.700 Eur.

H. Bakaľarová: - opätovne žiada zrušiť účet vo VÚB („pre záškolákov“),

- vyžiadať tzv. token od banky pre H. Martonovú,

I. Gaľová: - H. Martonová si musí spraviť tzv. snímku pracovného dňa,

P. Cina: - od januára má starosta vypracovať pracovnú náplň pre H. Martonovú a dať jej ju podpísať – dodnes nesplnené!

Starosta: - informácia o oznámení vandalizmu mladých Rómov na polícii v Kapušanoch.

P. Cina: - informácia o stave žumpy ZŠ: je potrebné dokončiť jej vyčistenie a kovový poklop vybaviť závesmi a petlicami na zamykanie visiacim zámkom kvôli hroziacemu nebezpečenstvu pádu detí do žumpy.

M. Šima: - je potrebné napojiť Dom smútku na vodovodnú sieť, je nedôstojné splachovať WC vodou z vedier!

P. Cina: - potreba podať písomnú žiadosť Farskému úradu v Nemcovciach o povolenie vykopať ryhu pre potrubie na ich pozemku pri kostole v Šar. Porube,

I. Gaľová: - potreba opraviť dlažbu na jestvujúcom chodníku pri cintoríne hoci aj svojpomocne

D. Ďurana: - prisľúbil pomoc obecných hasičov.

P. Cina: - návrh na pokračovanie výstavby chodníka od školy na vyšný koniec obce po etapách metódou prekrytia priekopovej dlažby panelmi – preverí dostupnosť a cenu.

J. Sučko ml. (hosť): - je potrebné vytvoriť nový priestor pre materiálne vybavenie MOS (náradie, kosačky a pod.), lebo zaberá veľa miesta v hasičskej zbrojnici.

Starosta: - návrh na odmenu pre S. Sučkovú zamestnanú v rámci absolventskej praxe kvôli jej nadčasom (práca nad rámec jej 4-hodinovej pracovnej doby počas trvajúcej PNS zamestnankyne H. Martonovej) vo výške 270 Eur v hrubom.

Poslanci hlasovali nasledovne:

ZA: 5 PROTI: 0 ZDRŽALI SA: 0

*Uznesenie č. 19/2015 zo dňa 14.06.2015:*

Obecné zastupiteľstvo v Šar. Porube:

b) schvaľuje

- odmenu pre S. Sučkovú vo výške 270 Eur v hrubom za prácu nadčas.

Starosta: - informácia o návšteve u správcu skládky v Petrovciach – mal poslať opravenú zmluvu, doteraz neprišla.

* navrhuje termín na ďalšie riadne zasadnutie OZ vo štvrtok 18. 6. 2015 o 17:30 hod. – poslanci súhlasia.

H. Bakaľarová: - do uznesenia: pri výbere z účtu v hotovosti treba zaregistrovať dva vzorové podpisy: starosta + zást. starostu !!!

- do banky ísť až so schváleným uznesením!

Poslanci hlasovali nasledovne:

ZA: 5 PROTI: 0 ZDRŽALI SA: 0

Starosta: - preverí u p. Kravjara vo VÚB, či pre zaregistrovanie 2 nových podpisových vzorov pre výber z účtu stačí výpis z uznesenia alebo je potrebné samostatné uznesenie ( v takom prípade *Uznesenie č. 20/2015 zo dňa 14.06.2015:*

Obecné zastupiteľstvo v Šar. Porube b) schvaľuje: - potrebné 2 podpisy pre výber z účtu)

H. Bakaľarová: - do budúcnosti uvažovať o vrátení agendy účtovníctva na OcÚ kvôli zvýšeným finančným nárokom externej účtovníčky p. Semančíkovej.

I. Gaľová + Ľ. Beňová: - kontrola hospodárenia finančnou komisiou v utorok 16. 6. 2015 o 17. hod. – starosta pripraví podklady.

- Diskusia skončená.

**6. Návrh na uznesenie**

Obecné zastupiteľstvo schválilo uznesenie zo zasadnutia Obecného zastupiteľstva

konaného dňa 14. 06. 2015, ktoré tvorí samostatnú prílohu tejto zápisnice.

Poslanci hlasovali nasledovne:

ZA: 5 PROTI: 0 ZDRŽALI SA: 0

**7. Záver**

Starosta obce poďakoval všetkým za účasť a  zasadnutie OZ ukončil.

Zapisovateľ:

Zástupca starostu: Overovatelia: Starosta obce: